**ოქროს ყანა**

მკათათვეა, მინდორ-ველი

დაამშვენა ოქროს ყანამ,

მღელვარე და სანატრელი

ვის უნახავს ამისთანა?

აქეთ ოქროს თავთავები,

იქით ოროს თავთავები,

შრიალებენ, გვიცინიან

თაფლისფერი წამწამებით.

დიდ-პატარა მინდვრად არის,

ყველა შრომობს, ყველა გალობს,

ზეცის თვალი ზედ დახარის

კომბაინს და მზიან კალოს.

სიხარულის ნანას მღერის

ოქროს ყანა, ოქროს ყანა,

მღელვარე და სანატრელი

უალერსებს ჩვენს ქვეყანას.

1945 წ.